### 12.    Beslutning om anlægsbevilling til etape 1 i forbindelse med renovering af den gamle vesthavn i Kalundborg

**Åbent**

Sagsnr.: 326-2017-41071       J.nr.: 08.03.26           Dokumentnr.:
326-2019-310509

**Sagstype**

Beslutning.

**Resume og sagens baggrund**

Kommunalbestyrelsen har i årene 2018 til 2022 afsat midler
til renovering af den gamle vesthavn i Kalundborg. Der er i alt afsat 42,7 mio.
kr. til projektet.

Etape 1 er planlagt til gennemførelse i årene 2018-2021, men
det forventes etapen gennemføres i foråret 2020.

**Indstillinger**

Direktøren indstiller, at der gives en anlægsbevilling på
1,5 mio. kr. i 2020 til afslutning af etape 1, finansieret af det afsatte
rådighedsbeløb på 1,3 mio. kr. i 2020 og ved fremrykning af rådighedsbeløbet
fra 2021 til 2020 på 0,2 mio. kr.

**Behandling**

Økonomiudvalget, Kommunalbestyrelsen.

**Sagsfremstilling**

I 2018 blev renoveringen af Paula Lauridsen på den gamle
vesthavn igangsat jf. etapeplanen, der er vedtaget af den politiske styregruppe
for den Bynære Havnepark.

I efteråret 2018 startede ombygning af vest- og sydkaj samt
højvandsikring under etape 1. Første del af etape 1, som var fornyelse af
spunsen på hele kajstrækningen mod syd med støttemure mod højdevandssikring og
etablering af terrassering i træ blev gennemført i foråret 2019.

Anden og sidste del af etape 1 er planlagt til gennemførelse
i efteråret 2019 til foråret 2020 og vil være ny pilotbro, ny spuns foran
kassehusene og etablering af højdevandssikring mod vest. Herudover forventes
der opstart af den tilvalgte option, som er under etape 3.

Der søges om anlægsbevilling i 2020 på 1,5 mio. kr. til
etape 1 finansieret ved frigivelse af det afsatte rådighedsbeløb på 1,3 mio.
kr. i 2020 samt fremrykning af rådighedsbeløbet på 0,2 mio. kr. fra 2021 til
2020.

Som bilag 1 er vedlagt en oversigt, der viser fordelingen af
anlægsbevilling og rådighedsbeløb til renovering af den gamle vesthavn i
perioden 2018 til 2022.

**Økonomiske konsekvenser**

Der er afsat rådighedsbeløb på i alt 42,7 mio. kr. til
renovering af den gamle vesthavn. Heraf er der afsat 1,3 mio. kr. i 2020 og 0,2
mio. kr. i 2021 til etape 1. I denne sag søges 1,5 mio. kr. af rådighedsbeløbet
fra hhv. 2020 og 2021. Fremrykning af de 0,2 mio. kr. til 2020 finansieres af
de likvide aktiver og rådighedsbeløbet i 2021 reduceres tilsvarende.
Restrådighedsbeløbet udgør herefter 0 kr. for etape 1.

[adresse] bemærkninger er indarbejdet i sagen.

**Økonomiudvalgets møde den 11.
december 2019:**

Anbefales.

**Bilag**

|  |  |
| --- | --- |
| Bilag 1 - Etape 1 - Oversigt over anlægsbevillinger og rådighedsbeløb | 326-2019-312816 |